
Надпис
ЗАТВОРЪТ ВИСЕНШАФТ, ГЕРМАНИЯ  
Кол
Господин Джоунс.

Джоунс
Господин Кол.

Кол
Молбата ви за обжалване е изготвена. От само себе си се разбира, че в германското правителство не ви обичат особено. Изнесли сте държавна тайна в крайна сметка. Най-доброто, на което можем да се надяваме е доживотен затвор. А сега ще ми е нужен подписа ви. V
Надпис
БОСТЪН, МАСАЧУЗЕТС

Охрана
Обявете тревога! Периметърът е отцепен! Проверихте ли камерите?

Охрана 2
Сега ги проверяват! Не мога да повярвам!

Охрана 3
Протоколът беше спазен, сър. Крилото е отцепено. … Не знаем какво се е случило.

Началник
Но знаем, че затворникът от тази килия е избягал. V
Надпис
„ЕКСПЕРИМЕНТЪТ”

Надпис
ПО ИДЕЯ НА: ДЖЕЙ ДЖЕЙ ЕЙБРАМС, АЛЕКС КЪРЦМАН и РОБЕРТО ОРЧИ

Надпис
ДВЕ СЕДМИЦИ ПО-КЪСНО

Оливия
Здравей.

Питър
Добро утро.

Оливия
Баща ти тук ли е?

Питър
Ето го. Попитай го какво прави.

Оливия
По-добре не. Помниш ли затворника Джоунс, при когото ходих?

Питър
В Германия?

Оливия
Избягал е.

Питър
Браво на него. Как?

Оливия
Никой не знае. Много странно. Германските власти се свързаха с мен снощи.

Питър
Защо в такива ситуации все нас търсят?

Оливия
Това, което знаем е, че Джоунс е работил с Мичъл Лоуб.

Уолтър
Помня Лоуб – този, който ми открадна изобретението.
Оливия
Отивам да го разпитам. Ще ми опишеш ли пак устройството, което Лоуб открадна? 

Питър
Защо не й кажеш истината за това устройство?

Оливия
Така ли? Защо? Джоунс е избягал с него, нали?
Уолтър
Беше средство за придвижване. Нарекох го Дисре. От представките на двете думи „дисинтеграция” и „реинтеграция”. Дис-ре.

Оливия
Значи си създал…?

Питър
(прек.) ... средство за телепортация. Чрез което се пътува във времето.
Уолтър
Да предположим, че някой е успял да го направи. След като си пътувал във времето, трябва да прекараш дълго време в барометрична камера. Дори и да оцелееш след подобно пътуване, ще се разкайваш, че си останал жив.

Оливия
Смяташ, че Джоунс може да е избягал по този начин?

Уолтър
Да. V
Дейвис
Имаме равновесие. Декомпресията е завършена. V Добре дошли, сър.

Джоунс
Чаша чай, ако обичаш.

Дейвис
Веднага.

Джоунс
Първо искам да ви благодаря, за работата, която свършихте, за да дойда тук. Разбрах, че сме загубили хора, на които съм благодарен, както и на вас. Всичко наред ли е?

Дейвис
Да, сър. Списъкът е пълен. Направихме и лаборатория по вашите изисквания.
Джоунс
А херметикът?

Дейвис
Всичко е тук.

Джоунс
Добре. V
Томи
Това не е библиотека! Плюс това на вересия не давам! … Седемдесет и пет цента. Вестникарските новини бързо остаряват на фона на Интернет, но сигурно и вие като мен обичате традицията? Еха, тази ми харесва! Двудоларовите банкноти са рядкост. … Благодаря! За рестото.
Джоан
Е, Томи, ти беше прав!

Томи
Да. Видя ли Грейс Кели?

Джоан
Много добра. А Джими Стюърт – още по-добър.

Томи
Клиентите ми стават в киномани. Чуй сега, искам да намериш филма „Шарада”. Гледала ли си го?
Джоан
Не съм и го чувала.  

Томи
Ох! Ох, Боже! Ох! Ох! Ох! Сякаш нещо ми влезе в очите.

Джоан
Добре ли си?

Томи
Ох! Ох! Господи!

Джоан
Томи, добре ли си?

Томи
Очите ми!

Джоан
О, Господи! Томи! Томи!

Жена
Не може да диша! Помогнете му! Задушава се!

Джоан
Извикайте бърза помощ! V
Бройлс
Има ли нещо?

Чарли
Май имаме следа. Не е точно към Джоунс, но открих нещо за Салман Кол, неговият адвокат.
Бройлс
Който е намерен мъртъв в килията му.

Чарли
Имал е банкова сметка под фалшиво име.

Бройлс
Може би за любовницата.

Чарли
Или нещо още по сериозно… и по-интересно.

Бройлс
Обади се, ако намериш нещо. V
Войник
Слизай.

Оливия
Знам за Дейвид Робърт Джоунс. Знам, че си му помогнал да избяга в деня, когато ме отвлякохте. Ти знаеш къде е той.

Лоуб
Не изгарям от желание да говоря с теб.
Оливия
Заповед за прехвърляне в затвора „Уолънс Ридж”. Нали знаеш що за затвор е това, Мичъл? Знаеш какви неща ще ти сторят особено първата нощ. И втората…

Лоуб
Все ми е едно дали ще го заловиш или не. Той е само брънка от веригата. Написаното ще се сбъдне и ти нищо не можеш да направиш. Нищо.

Оливия
Агент Дънам.

Бройлс
Аз съм. Вземи двамата Бишъп и елате в бостънската болница.

Надпис
МНОГОПРОФИЛНА БОЛНИЦА, БОСТЪН

Бройлс
Томас Ейвъри. Продавач на вестници. Имал проблеми с холестерола и честото уриниране. Според очевидци всичко е свършило за по-малко от две минути.
Уолтър
Церамидите играят ролята на сигнални молекули в кожата. Определят растежа и диференциацията на клетките. Вариантите са два. Или това нещо е причинено от мутация, която е накарала липидите да запушат всички отвори в кожата. Анусът и пенисът му проверени ли са?

Питър
Може ли да изляза, докато търсите отговора на този въпрос?
Оливия
А кой е вторият вариант?

Уолтър
Моля?

Оливия
Нали каза, че вариантите са два?

Уолтър
Да. Другият беше… сладки кексчета, поръсени с канела и захар.

Питър
Този мой баща…

Оливия
Знаеш какво е това.

Бройлс
Мислиш, че е Джоунс?
Уолтър
Питър, ще ми помогнеш ли?

Бройлс
Какво стана с Лоуб? Каза ли ти нещо?

Оливия
Да, но нищо, което да има връзка с това.

Бройлс
Не съм убеден, че е работа на Джоунс. Пък и защо му е да убива продавач на вестници?

Оливия
Сега ще разберем. Питър, може ли за секунда? Лоуб каза, че Джоунс прави това, което било написано.
Питър
Моля? Къде е написано?

Оливия
Не знам, но ние никога не сме знаели какво означава Зед-Еф-Ти. Може би не е име на организация, а на тяхната библия.

Питър
Интересно.

Оливия
Обадих се на мой познат в германското правителство и го помолих да потърси тези инициали.

Питър
Откри ли нещо?

Оливия
Да.

Питър
„Церщьорунг дурх фортшрите дер технологий”
Оливия/Питър
Зед-Еф-Ти.

Оливия
Виж по-долу.

Питър
„Унищожението на света от технологиите”
Оливия
Това е анонимно четиво. Намерено е като доказателствен материал при полицейска акция по друг случай.
Питър
Ще ни го пратят ли?

Оливия
Щяха, но е било унищожено преди десет години. Ще можеш ли да се свържеш с някой от… чудатите си познати.

Питър
Чудати познати ли?

Оливия
Да, малко са странни.

Питър
И ти си малко странна.

Оливия
Какво ще кажеш? Моля те.

Питър
Ще кажа, че се сещам за един чудак. V
Астрид
Заразен ли е?

Уолтър
Ако беше заразен, досега щеше да има и други случаи. Скалпел, моля и една празна торбичка от система.
Астрид
Празна торбичка ли? И какво точно ще правим?

Уолтър
То е ясно – търсим доказателства. Някаква научна следа, която да ни разкрие какво е причинило тази нечувана и невиждана кончина. Газовете, затворени в тялото могат да ни дадат важна информация. Опитът си струва. Мили Боже, каква воня. Между другото, обичаш ли кексчета?

Кемп
Погледни това. Аз… имам позната в Комисията за ценни книжа. Изпратих й списък на всички фирми, за които адвокатът на Джоунс е работил през последните години. Една или две от тях са наливали пари в Зед-Еф-Ти.
Чарли
Това е конфиденциална информация. Как я убеди?

Кемп
Бяхме гаджета в колежа, но тя ме заряза. Казах й, че ми е длъжница. Ограничих търсенето само на американски фирми.
Чарли
Добра работа.

Маркам
Не е първо издание. Малко е потъмняла и доста очукана. Мога да ви дам четиридесет за нея.
Клиент
Добре.

Питър
Не се съгласявайте. Първо издание на „Земята на смеха”? Без значение в какво състояние е, цената й е поне двойно повече.

Клиент
Благодаря.

Маркам
Приятен ден. И защо беше необходимо?

Питър
Познаваш ме, Маркам. Приятел съм на хората.

Маркам
Ами аз? Аз не съм ли човек?

Питър
Ти си от скръндзавите.

Маркам
Коя е приятелката ти?

Оливия
Оливия Дънам.

Маркам
На бас, че от три пъти ще позная какво четете в момента. Гаранция. Никога не бъркам. Имам дарба. Роман на Тони Морисън, нещо от Обама или последния брой на „Бон апети”.
Оливия
Чета „Съвременна криминалистика” от Анеман. Държа я до пистолета си.

Маркам
Тази ми харесва.

Питър
Тази е моя приятелка и ни е нужна помощ… за една анонимна книга.

Маркам
„Унищожението на света от технологиите”. Звучи предизвикателно.

Оливия
Питър казва, че сте експерт.
Маркам
Също казва, че сте само приятелка, така че…

Питър
Книгата, Маркам! Трябва ни.

Маркам
Днес ли?

Питър
Да. Изненадай ме.

Маркам
Няма нищо по-лесно от това. V
Чарли
Май се появи нещо. Един склад в Олстън, отдаден под наем на адвоката на Джоунс. Захранването е било изключено дълго време, но преди две седмици в било включено отново.

Бройлс
Тогава Джоунс избяга от затвора.

Чарли
(прек.) Може да е скривалище.

Бройлс
Обажда се Бройлс. Нужна ми е заповед за обиск.

Агент 1
Сър?

Бройлс
Да. Склад в Олстън.

Агент 1
Сър, спешно е!

Бройлс
Какво има?

Агент 1
Дошъл е един господин, който твърди, че е Дейвид Робърт Джоунс.
Чарли
Всички долу!

Агент 2
Всички долу!

Чарли
На пода! На пода! Не мърдайте!

Агент 2
Запазете спокойствие.

Бройлс
Джоунс!

Чарли
Не мърдай!

Джоунс
Ще разговарям само с агент Оливия Дънам. V
Харис
Значи просто дойде и се предаде.

Бройлс
Преди два часа. Каза, че ще говори само с агент Дънам. Само с нея.
Харис
Каза ли нещо? За бягството си например?

Бройлс
Нищо. Но има друго – ключ.

Харис
Какъв ключ?

Бройлс
Намерихме го у него, когато се предаде. Без отпечатъци. Колегите го проверяват. Нарочно го е оставил.

Оливия
Той иска да говори с мен. Нека да вляза.

Харис
(прек.) Джоунс не може да поставя условия.

Оливия
Той нямаше да е тук, ако не искаше. Дошъл е по собствено желание.

Харис
Може и така да е, но Съединените Щати не преговарят с терористи.

Оливия
Той очаква точно такава арогантност.

Харис
Моля?

Оливия
Този човек е достатъчно хитър, за да се измъкне от немски затвор, да заблуди Интерпол, да пристигне в Бостън и да се остави да го заловим само защото му доставя удоволствие. Той очаква да отхвърлим молбата му.

Харис
И какво да направим? Да му изпълним желанието, за да покажем колко сме разкрепостени?

Бройлс
Друго имате предвид, нали, агент Дънам?

Оливия
След пристигането му един невинен човек загина по жесток начин.

Харис
Не знаем дали е бил Джоунс.

Оливия
Джоунс е бил.

Харис
Откъде знаете това?
Оливия
Интуицията няма обяснение.

Бройлс
Санфорд, не виждам защо…

Харис
(прек.) Това не е някой бардак, госпожице Дънам, в който Джоунс сам си избира фръцлите. Щом искате да проговори, включете се в акцията в склада му и търсете доказателства.

Оливия
Но как е…?

Харис
(прек.) … възможно ли? За нас Джоунс е просто избягал затворник и дори да е замислил нещо, както твърдите, няма да го признае. Затова ми дайте сигурно доказателство, че е отговорен за убийството на вестникаря. V
Оливия
Агент Дънам.

Питър
Намерих я. Книгата „Зед-Еф-Ти”.
Оливия
Сериозно? Вече?

Питър
Маркам открил някакъв колекционер на научни еднодневки, който имал копие. Това четиво никога не е било отпечатвано, нито редактирано. Чуй това: „Напредъкът на науката, който би трябвало да разшири знанията ни за вселената, ако не се контролира внимателно, ще разруши света, такъв, какъвто го познаваме.”
Оливия
Несериозно четиво.

Питър
Чуй какво следва: „Нашите амбиции в технологиите не само ни доведоха до ръба на катастрофата. Тя дори вече започна. Как ли ще изглежда апокалипсисът? Отговорът на този въпрос, чиято сложност не можем да си представим и която този документ се опитва да опише, е война.” И това е само предговорът.
Оливия
Продължавай да четеш.

Питър
Добре. Ти къде отиваш?

Оливия
На акция в един склад, който смятаме, че е скривалище. V
Барета 1
Екип „Алфа” – чисто.

Барета 2
Екип „Браво” – чисто.

Барета 1
„Делта” – чисто.

Барета 2
„Чарли” – чисто. V
Чарли
Какво има?

Оливия
Това съм аз. Той е бил тук.

Чарли
Искам да опаковате и опишете всичко! Действайте бързо! V
Харис
Искам да ви задам няколко въпроса.

Джоунс
Мисля, че се изразих много ясно. С друг искам да разговарям.

Харис
Опасявам се, че агент Дънам е твърде заета. За ваш късмет аз не съм. … Не изглеждате добре.

Джоунс
Точно затова се надявах да разговарям с агент Дънам възможно по-скоро. Искам да избегнем смъртта на други невинни хора. Когато агент Дънам дойде да ме види, ще ми е нужно следното: обикновено уоки-токи с подвижни кварцови кристали, метална химикалка, инструменти за очила и аналогов ръчен часовник. И вашият ще свърши работа.
Харис
Само това ли искате?

Джоунс
Само това. Да. V V
Оливия
Има ли нещо?

Чарли
Нищо особено.

Оливия
Добре. Да заключваме и да се връщаме. V
Чарли
Какво става?

Оливия
Трябва ми аптечка! Бързо! Хвани го здраво. Той се задушава. Дръж го здраво! V Хайде, хайде! Хайде, дишай. Добре. Той диша. Не, не, не! О, Господи! V
Харис
Какво става?

Агент 3
Имаме звук. След малко и видео.

Харис
Приближи още. Искам да следя всеки негов жест.
Джоунс
Най-после… едно приятно лице.

Оливия
Наш колега току-що загина. Беше на 27 години. Щеше да се жени идният месец.

Джоунс
Опитах се да ви кажа. Наложи се да убеждавам агент Харис.

Оливия
Ето ме.

Джоунс
Донесохте ли нещата, за които помолих? Ще отнеме само миг.

Харис
Следи ръцете му.

Харис
Какво прави? Часовникът ми струва хиляда долара. V Какво става вътре?

Агент 3
Не знам.

Джоунс
Успях да ни издействам малко спокойствие. Сега сме само ние двамата, но нямаме много време.

Оливия
Вие сте отговорен за смъртта на Томас Ейвъри.

Джоунс
Аз подготвих нещата. Пример, който не бива да се следва.
Оливия
Това означава, че планирате нещо друго.

Джоунс
Нещо много по-лошо – да.

Оливия
Какво е то?

Джоунс
Първо, искам вашите услуги?

Оливия
Какво точно искате?

Джоунс
Да решите един тест.

Харис
Извади Дънам оттам. Той блокира цялата ни техника!

Бройлс
Нищо няма да й стори. Иска да ни покаже кой командва.

Джоунс
Когато се предадох, носех ключ в джоба си, както сигурно знаете. Вземете го. Вероятно се изследва в момента. Идете в увеселителния парк на улица „Полиси” в град Салем. Там съм оставил нещо за вас.

Оливия
Нужни са ви лекарски грижи.

Джоунс
Всичките лекари на света не могат да ме спасят, госпожице Дънам. Когато човек се дематериализира на молекулярно ниво и после отново стане от плът и кръв, се наблюдават известни неочаквани странични ефекти. Но кой знае, може би задачата, която ви поставих ще ме отведе до нещо, което ще ми помогне.
Оливия
Кажете ми за атаката, която планувате.

Джоунс
Бих я нарекъл по-скоро застраховка.
Оливия
(прек.) Все едно как я наричате.
Джоунс
(прек.) В момента бял товарен микробус превозва устройство, което е способно да убие няколкостотин души по начина, по който бе убит вестникаря и колегата ви.

Оливия
И кога ще стане това?

Джоунс
След шестнадесет часа.

Оливия
Първо ще го обезвредите…
Джоунс
(прек.) Не, вие ще го сторите, но първо задачата ви.

Харис
Достатъчно! Излизай от стаята!

Джоунс
Спокойно, госпожице Дънам. Ако исках да ви сторя нещо, щях да го направя. Много отдавна. Моите извинения за часовника.
Оливия
Ще заложи устройство, способно да убие стотици хора, както уби вестникаря. Не иска да каже къде и кога, но търсете бял товарен микробус, взет под наем през последните 48 часа. А аз искам два часа на спокойствие.
Харис
Защо? Къде ще ходиш?

Оливия
На масаж. Ще се обадя като се върна. V Здравей, аз съм. Какво става?

Питър
Разбрахме как са умрели жертвите. Токсичен прах, абсорбиращ се през кожата и рязко увеличаващ производството на протеини. Още подробности?
Оливия
Не, благодаря. Разбра ли, че Джоунс се предаде?

Питър
Да. Научи ли нещо?

Оливия
Да, че е луд и че ще използва този токсин пак. Уолтър откри ли противоотрова?

Питър
Работи по въпроса и каза, цитирам: „Ще е готова, когато е готова и нито миг по-рано.”

Оливия
Добре. Нещо ново в книгата, което да подскаже каква е целта на Джоунс?

Питър
Прилича ми на нещо средно между антинаучен манифест и призив за война.

Оливия
Война срещу кого?

Питър
Ще видим. Ще ти се обадя, ако открия нещо.

Оливия
Да, моля те. Може да ни помогне да разберем къде ще бъде следващата атака. Връщам се веднага щом взема това, което Джоунс иска.
Питър
Добре.

Уолтър
Оливия ли беше?

Питър
Да. Къде е книгата?

Уолтър
Ще донесе ли кейксчета?

Питър
Няма да носи храна. Да си виждала книгата, която четях?

Уолтър
Удивителна, нали? Зачетох се, докато бях в тоалетната.

Питър
Без подробности, моля те. Мога ли да я взема?

Уолтър
Ще ти прочета един параграф.

Питър
Браво! Ще се приспиваме с приказки.
Уолтър
„Смятаме, че разбираме света, ала нашата вселена е една от многото. Това, което не се знае е, че отдавна е открит начин как да се пътува между тези светове от същества много подобни на нас, но чиято история върви малко преди нашата. Негативните аспекти на такива пътувания ще бъдат необратими както за нашия, така и за техния свят. Те ще започнат с поредица от неестествени събития, трудно забележими в началото, но разпространяващи се като епидемия, докато един прост факт не стане неоспорим: само един свят ще оцелее и това ще сме или ние или те.”
Оливия
„Госпожице Дънам, знам какво ще си помислите. Че ви изпратих да биете толкова път, за да вземете обикновена кутия с детски игри, но това изобщо не е игра. В ръцете си държите система за оценяване – поредица от тестове, целящи да създадат специфични умения, присъщи на определени хора. Направете само първия тест. Попълнете го и елате отново да поговорим. Направете го и никой няма да пострада.”
Питър
Ето и инструкциите.
Оливия
Джоунс заплашва да избие стотици хора, ако не направя теста.

Астрид
Ако не вземеш теста.

Оливия
Добре. Какво общо има тестът с убийството на толкова много хора?

Питър
Общото е лудостта. Рационалните въпроси отпадат, когато си имаш работа с луди хора.

Уолтър
Така е. Каквото и да цели Джоунс, ние разполагаме само с осем часа до поредната му атака.
Питър
„Тест първи от общо десет. Завъртете ключа. Новобранецът застава на не повече от шестдесет сантиметра от устройството, без да докосва светлинното табло. Целта на теста е последователно да се изключат всички светлинки на таблото.”
Оливия
Как?

Питър
С магическа пръчка предполагам.

Уолтър
Любопитно. Инструкциите са предназначени за новобранците. Авторът на книгата използва същата дума. „Много войници на тази неизбежна конфронтация са между нас. Но преди да ги наречем войници, ще ги смятаме за новобранци и много вероятно е те до го правят с нежелание.”
Оливия
Значи трябва да изгася лампичките само с поглед.
Питър
Тестът няма да е истински, ако просто извадим батериите.

Оливия
Добре. V Дънам.

Чарли
Открихме нещо. Вчера сутринта са наели бял микробус в Ню Хейвън. Ще умреш от смях. Нает е на името Оливия Дънам.

Оливия
Не.

Чарли
О, да. Той си играе с теб, Оливия. Полицията претърсва района. Засега нищо.

Оливия
Благодаря, Чарли. Това е някаква глупава игра. 

Питър
Къде отиваш?

Оливия
Да я прекратя.

Харис
Няма да му разреша да използва устройството. Щом искаш да говориш с Джоунс, този път искам пълно наблюдение!
Оливия
Сър, миналият път ви послушах и изгубихме наш колега. Искате да се случи пак ли? Само седем часа ни делят от нещо ужасно. Нещо, което се опитвам да спра. По някаква причина Джоунс търси точно мен, така че, моля ви, нека поема нещата. V Взех комплекта тестове.

Джоунс
И не го носите?

Оливия
Не е нужно, защото…

Джоунс
(прек.) Очаквах подобна реакция.

Оливия
Знам какво правите, господин Джоунс.

Джоунс
Помагам ви да вземете тест номер едно.

Оливия
Знам за книгата. Манифестът. „Зед-Еф-Ти”. Вие вярвате, че наближава нещо като война.

Джоунс
Чели сте го?

Оливия
Набирате новобранци. Точно тази дума използвате, нали?

Джоунс
Не вярвате, че сте достойна.

Оливия
Вярвам, че всеки, в това число и вие, има право на своя вяра и не разбирам защо сте избрали мен.
Джоунс
Вас ли? Да. Вие сте сред хората, инжектирани с „Кортексифан”. Затова ви отвлякохме. Търсехме потвърждение, налагащо гръбначната пункция. Следващата стъпка, ако не бяхте избягали, беше да ви убедим.

Оливия
Никога не са ме инжектирали с „Кортексифан”. Дори не съм го чувала.

Джоунс
Няма откъде.

Оливия
Не ви вярвам, господин Джоунс. Искате да ми вмените чувство на вина, че няма да спася живота на стотици хора, защото не мога да реша нерешимата ви задача.

Джоунс
Задачата има решение.

Оливия
Няма да позволя да загинат хора заради глупавата ви игра!

Джоунс
Това не е игра.

Оливия
Помогнете ни, господин Джоунс.

Джоунс
Не, госпожице Дънам. Вие трябва да ни помогнете.

Оливия
Господин Джоунс?

Парамедик
Пулсът е паднал на 50 удара в минута.
Питър
Оставете го там! Астрид, включи ЕКГ-то! 

Уолтър
Пациент ли имаме?

Питър
Махни кравата, ако обичаш.

Парамедик
Какво сте вие тук?

Питър
Циркът. Благодаря за помощта. Благодаря. V
Уолтър
По-бързо става, отколкото предполагах.

Питър
Кое?

Уолтър
Нали знаеш, че той се е телепортирал? Молекулите му са се разпаднали и събрали наново, след което настъпват усложнения. Трябва ни видео камера, за да го заснемем.

Питър
Уолтър, този мъж може да спре устройство, което ще убие стотици хора. Трябва да го стабилизираш.

Уолтър
Разбира се. Ще му направя пълен преглед. Междувременно ми пригответе 50 кубика физиологичен разтвор.
Питър
Астрид, ще му дадеш ли?

Астрид
Да.

Оливия
Браво на тях! Не се изненадвам. Благодаря, Чарли.

Питър
Нещо ново?

Оливия
Да. Лекарството, което Джоунс твърди, че ми е инжектирал е патентовано, но не е одобрено. 

Питър
Кой го е патентовал?

Оливия
„Масив Дайнамик”.

Питър
Не се изненадвам.

Оливия
Така реагирах и аз. Джоунс как е?

Питър
Уолтър ще му влива системи, но ще трябва да го прегледа основно, преди да реши да го върне в съзнание.

Оливия
Отивам да науча повече за кортексифана, макар че Джоунс очаква да го направя.
Питър
Какво да направиш?

Оливия
Тест номер едно. С лампичките. Няма да ни помогне, ако не взема теста. Можем ли да го заблудим?

Питър
Какво очакваш да направя – да отворя таблото?

Оливия
Виж какво може да се направи. V Благодаря, че ме приехте, без да имаме уговорка.

Нина
Както вече казах, винаги съм на ваше разположение, Оливия. Как мога да помогна?

Оливия
Нужна ми е информация за лекарство наречено „Кортексифан”.

Нина
Нищо не ми говори. Момент да проверя.

Оливия
Наред ли е всичко?

Нина
Ръката ми. Играе ми номера. Трябва да се прегледам. … Да. Спомням си. „Кортексифан”. Създадено от доктор Бел през 81-ва и тествано клинично.
Оливия
Против какво, ако не възразявате?

Нина
Доктор Бел смяташе, че при раждането човешкият ум е надарен с невероятни способности, но отделните фактори, с които той се сблъсква – социални, физически, интелектуални – постепенно пораждат процес, който той нарече ‘ограниченост’, намаляващ този потенциал.

Оливия
А кортексифана?

Нина
Целта му беше да намали тази ограниченост, да предотврати намаляването на този потенциал.

Оливия
Да предотврати, а не да възвърне?

Нина
Тоест?

Оливия
Прилагано ли е на деца?
Нина
Да. Лекарствата бяха тествани върху животни и бе доказано, че са безвредни за децата, върху които бяха прилагани. За жалост се оказаха безуспешни и доктор Бел спря проучването на кортексифана през 83-та.

Оливия
Къде се правеха опитите?

Нина
Доктор Бел провеждаше лично опитите в държавния университет на Охайо в Устър.

Оливия
Само там ли?

Нина
Да. Защо, ако мога да попитам?

Оливия
Нищо. Чисто любопитство. Убедена съм, че не съм приемала това лекарство. Уилям Бел провеждал опитите в Охайо. През 81-ва съм била на три години и сме живели в Джаксънвил, Флорида. Баща ми служеше в базата там.

Питър
Чудесно. Другата новина е, че Уолтър ще събуди Джоунс скоро, а аз успях да препрограмирам таблото. Би трябвало да свърши работа.

Оливия
Знаех, че ще можеш. Чао засега. V
Уолтър
Ако сърцето спре, ще ми е нужен нитроглицерин. Питър, приготви…

Оливия
Господин Джоунс, остават два часа до заплануваната от вас атака, а аз взех теста.

Джоунс
Доктор Бишъп? Ако не беше вашето изключително устройство, сега нямаше да мога да се запозная с вас. 

Уолтър
Бях го скрил заради нежеланите ефекти, един от които вие изпитвате в момента.

Джоунс
Няма значение. За мене е чест.

Оливия
Джоунс, взех теста. Кажете ни всичко, което знаете за атаката.
Джоунс
Такава беше уговорката. V Браво, госпожице Дънам. Благодаря.

Оливия
Ваш ред е.

Джоунс
Да. Улица „Чърч” 923, четиридесет и седми етаж. И побързайте.

Оливия
Обажда се агент Дънам. Незабавна евакуация на улица „Чърч” 923! На 47-мия етаж има поставено устройство! Браво на теб!

Питър
Добра актриса си.

Чарли
Освободете съседните улици! Евакуация на всички улици в радиус четири пресечки! Вървете! Побързайте!
Оливия
Здравей. Как върви?

Чарли
Сградата е на 70 процента опразнена. Имахме късмет. В момента тече ремонт, така че не всички етажи са заети.

Оливия
А устройството.

Чарли
Сложна работа. Сапьорите казват, че нито могат да го мръднат, нито да го обезвредят.

Оливия
Защо?

Чарли
Защото никога не са виждали подобна електрическа схема.

Оливия
Боже Господи! V
Питър
Нарочно е поставено тук. За да счупи прозорците.

Оливия
Четири пресечки не са достатъчни.

Питър
Никак даже.

Чарли
Да действаме. Вземи данни за посоката на вятъра. Звъни и до Министерството на извънредните ситуации!
Астрид
Агент Фарнсуърт.

Оливия
Аз съм. Това копеле е разбрало какво сме направили.

Астрид
Какво?

Оливия
Усетил е, че сме отваряли таблото. В съзнание ли е?

Астрид
Едва-едва. 

Оливия
Дай ми го.

Астрид
Оливия е.

Джоунс
Здравейте пак.

Оливия
Не мога да го изключа.

Джоунс
Продължавам да мисля, че можете.

Оливия
Онова, което направих пред вас не беше истина.

Джоунс
Да, знам, госпожице Дънам. „Но преди да ги наречем войници, ще ги смятаме за новобранци и много вероятно е те да го правят с нежелание.”

Оливия
Господин Джоунс, аз го желая и още как, но не мога.

Питър
Оливия, да тръгваме.

Джоунс
Има само един начин да обезвредите устройството и вие го знаете.

Оливия
Добре. Защо мислите, че съм толкова ценна, за да ме отвлечете и после да ме обучите?

Джоунс
Вие сте рядък индивид, така е.

Оливия
Ако не спрете устройството, аз ще умра, което означава, че редкият индивид няма да го има.

Джоунс
Госпожице Дънам, аз имам нещо, което вие нямате. Имам вяра във вас. Там няма червени кабели, нито сини. Само черни. Който и да срежете, устройството ще гръмне. Опитате ли се да го махнете, пак ще гръмне. Светят ли още лампичките, когато времето изтече, пак ще гръмне. Изходът е само един и това сте вие.

Оливия
Да изведем хората далеч оттук.

Питър
Чакай, чакай, недей! Къде отиваш? Оливия, да вървим! Чу ли какво каза Джоунс? Оливия?

Оливия
Трябва да го направя! Няма друг начин.

Питър
Ако останеш, ще загинеш. Няма да остана с теб, Оливия! Ти си превъртяла. V V Ти успя! Какво беше? Как го направи?
Оливия
Не знам. Не знам.

Астрид
Фарнсуърт. Да, сър. Благодаря. Добре.

Джоунс
Чакайте, чакайте! Тя го направи, нали?

Астрид
Така изглежда.

Джоунс
Моето момиче. V
Питър
Добре ли си?

Оливия
Нищо не направих… с тези лампички. Джоунс ги е настроил. Било е игра на нерви.

Питър
Как ги е настроил? В какъв смисъл?

Оливия
Да се изключат, преди да свърши броенето.

Питър
Може би, но не е могъл да знае кога ще пристигнеш. Как е планувал това?

Оливия
Някак го е направил.

Питър
Изобщо не вярвам в подобни неща, но тази вечер ти беше в друго измерение, Оливия. Начинът, по който гледаше светлинното табло беше уникален.

Оливия
Не бях аз.

Питър
Добре. Тогава ще те попитам друго. Защо Джоунс избра теб?
Оливия
Заради баща ти. Искаше да се запознае с него – човекът, изобретил устройство, което го спаси от затвора.

Питър
Мислиш, че заради това е било всичко? Добре. Хубаво. Аз знам само, че тази вечер не умрях, така че приемам всяко твое обяснение. Да идем да пийнем по едно. Или по пет? Виждам те с бутилка в ръка.

Оливия
Откарали са Джоунс в болницата и имам няколко въпроса към него. Последният ми шанс.

Питър
Добре. V
Астрид
След толкова вълнение днес забравих да кажа нещо. Не съм подминала факта, че ти всъщност си изобретил машина за телепортация.
Уолтър
Ами, явно съм успял.
 Астрид
Която, въпреки че убива, е велико достижение.
Уолтър
Убива ли? Тя извършва нещо немислимо. Не те убива. V
Надпис
ТИ ВЗЕ ТЕСТА. V
Надпис
НИЕ НЕ САМО ЩЕ ЗАГИНЕМ, А ВСЯКА ЧАСТИЦА ОТ НАШЕТО… ЩЕ БЪДЕ РАЗКЪАСАНА НА ПАРЧЕТА.

Надпис
ТОВА, КОЕТО ПОЗНАВАМЕ КАТО РЕАЛНОСТ Е… ОТ ПО-ГОЛЯМА МУЛТИВСЕЛЕНА
Оливия
Ало?

Нина
Агент Дънам? Нина Шарп. Ръката ми се оправи.

Оливия
Поздравления.

Нина
Стана ми любопитно след въпроса, който ми зададохте дали е имало опити с кортексифан на други места.

Оливия
Да?

Нина
Имало е. Така се оказва. Повторни клинични изследвания, макар и доста по-малки от онези в Охайо.

Оливия
Така ли?

Нина
Да. В Джаксънвил, Флорида. В една военна база. Агент Дънам?

Оливия
Благодаря ви, че се обадихте.

Нина
Няма защо. Приятна вечер.

Преводач: ЯВОР ДИМИТРОВ

